[{"text_idx": "#000000", "text": "\u201eCinema Dentata\u201d: \u201eA\u0308ra piina pardipoega\u201d"}, {"text_idx": "#000001", "text": "Teisipa\u0308eval, 7. novembril linastuv \u201eA\u0308ra piina pardipoega\u201d on So\u0303pruse kino \u201eCinema Dentata\u201d sarja ja\u0308rgmine film. Sarja eesma\u0308rk on tutvustada vaatajatele erinevaid, varem piisava ta\u0308helepanuta ja\u0308a\u0308nud o\u0303uduskinoteoseid."}, {"text_idx": "#000002", "text": "Itaalia rez\u030cisso\u0308o\u0308ri Lucio Fulci 1972. aasta linateos rullub lahti maises giallo-z\u030canris ja lajatab teravaid kriitikanooli nii politsei saamatuse kui ka kiriku voorusemantra suunal."}, {"text_idx": "#000003", "text": "Keegi tapab Itaalia kiirtee-a\u0308a\u0308rses kolkas noori poisse. Kahtlaseid tegelasi on palju: tagakiusatud ku\u0308laidioot, langeto\u0303bine voodoo-no\u0303id, kohaliku rikkuri seksikas narkomaanikahtlusega tu\u0308tar. Juhtumeid saabub Roomast uurima ajakirjanik, kes kohalike kasvava hu\u0308steeria ja seda toitva meediatsirkuse keskel mo\u0303rtsukat selgitama asub."}, {"text_idx": "#000004", "text": "Aeglase kulgemisega va\u0308givaldne mo\u0303rvamu\u0308steerium vihastas omal ajal kirikut ega leidnud laia kinolevi. Fulci on filmi tagantja\u0308rele enda o\u0303nnestunuimaks nimetanud."}, {"text_idx": "#000005", "text": "Septembrist alustab kinos So\u0303prus igakuine o\u0303udusfilmidele pu\u0308hendatud programm pealkirjaga \u201eCinema Dentata\u201d ehk \u201eHambuline kino\u201d. Esimese filmina on 12. septembril kavas oma eluajal u\u0308snagi ta\u0308helepanuta ja\u0308a\u0308nud mehhiko lavastaja Carlos Enrique Taboada 1984. aasta teos \u201eVeneno para las hadas\u201d ehk \u201eMu\u0308rk haldjatele\u201d."}, {"text_idx": "#000006", "text": "So\u0303pruses alustab Filmikool To\u0303nis Kahu eestvedamisel"}]